|  |
| --- |
| **RÓMSKA KULTÚRA A REÁLIE** |

**Charakteristika predmetu**

Predmet Rómska kultúra a reálie má svoje špecifiká v tom, že integruje v sebe jednotlivé kľúčové témy, predovšetkým oblasti a problémy sociálneho a kultúrneho charakteru. Približuje etnografiu Rómov, ako sú ich tradície, zvyky a spôsob života v jednotlivých historických obdobiach. Zároveň vysvetľuje vzťahy medzi Rómami a inými národmi, či národnostnými menšinami. Vytvára priestor pre vyjadrovanie názorov a postojov žiakov k týmto vzťahom so zreteľom na rôznorodosť sveta a porozumenie rôznych kultúr v ňom. Predmet Rómska kultúra a reálie je interdisciplinárny a interkultúrny. Žiaci si osvojujú poznatky: o histórii, etnografii, folkloristike, hudbe v medzinárodnom a regionálnom kontexte, o etnických konfliktoch, resp. vzťahoch majorít a menšín. V prvej časti je osnovanie predmetu založené na chronológii - historickej periodizácii dejín. K jednotlivým historickým obdobiam sú priradené nosné témy z oblasti histórie Rómov na Slovensku a v Európe. V druhej časti sa osnovanie predmetu sústreďuje na etnografiu Rómov. Témy vo vzdelávacom programe sú prierezové, čo znamená, že je ich možné využiť v rámci vyučovania všeobecnovzdelávacích predmetov. Predmet Rómska kultúra a reálie je voliteľným predmetom. Štandardy uvedeného predmetu konkretizujú obsah očakávaných výstupov a stanovujú optimálnu/ideálnu úroveň ich zvládnutia. Z hľadiska časovej dotácie sa predmet vyučuje v každom ročníku po 1 hodine týždenne. Obsah vyučovania pozostáva: 1) z histórie Rómov - povestí, mýtov a faktov, z prehľadu rôznych spôsobov života Rómov a ich dejín vo svete a v Európe, a 2) z etnografie Rómov – priblíženia atribútov rómskej rodiny, tradícií Rómov, známych rómskych osobností na Slovensku a vo svete. Vyučovanie predmetu podporuje kritické a historické vedomie žiakov, ktoré im pomáha pochopiť minulosť a prítomnosť krajiny, v ktorej žijú.

**Ciele predmetu**

Hlavným cieľom je uplatňovať interkultúrny prístup s dôrazom nielen na získavanie vedomostí, ale aj rozvíjanie spôsobilostí, spôsobov a techník, ktoré žiakom predovšetkým pomôžu rozumieť a akceptovať sociálne a kultúrne rozdiely, teda rozvíjať vzájomné chápanie v rôznosti.

**Čiastkové ciele**

* získať základné vedomosti z histórie Rómov v kontexte dejín na Slovensku a vo svete,
* získať základné vedomosti z etnografie a folkloristiky Rómov,
* získať prehľad o sociálnej situácii Rómov v štátoch Európskej únie,
* vedieť kriticky hodnotiť informácie z médií vo vzťahu k situácii Rómov na Slovensku,
* vedieť prepájať vedomosti z predmetu Rómska kultúra a reálie s vedomosťami všeobecnovzdelávacích predmetov a naopak,
* akceptovať sociálne a kultúrne rozdiely v škole i mimo školy,
* vytvárať dobré medziľudské vzťahy v škole i mimo školy bez prejavov diskriminácie, predsudkov a stereotypov.

**Kľúčové kompetencie:**

**k učeniu**

* plánovať a organizovať si učenie a pracovnú činnosť
* hľadať a rozvíjať účinné postupy vo svojom učení
* využívať rôzne stratégie učenia
* kriticky pristupovať ku zdrojom informácií,
* informácie tvorivo spracovávať a využívať pri svojom štúdiu a praxi

**v oblasti komunikačných schopností**

* vecne, správne sa vyjadrovať verbálne, písomne a graficky k danej učebnej téme,
* vedieť využiť informačné a komunikačné zdroje,
* vyhľadávať, triediť a spracovávať informácie a dáta z rôznych zdrojov (IKT, knižné zdroje),
* zrozumiteľne prezentovať svoje poznatky, skúsenosti a zručnosti,
* navrhovať rôzne riešenia úloh, postupov a prístupov.

**v oblasti sociálnych kompetencií**

* reflektovať vlastnú identitu a budovať si vlastnú samostatnosť ako člen celku
* vyjadrovať svoje názory, postoje a skúsenosti
* dokázať odhadnúť dôsledky vlastného a správania a konania

**v oblasti kultúrnych kompetencií**

* rozvíjať rešpekt a toleranciu k hodnotám iných kultúr, ako aj schopnosti komunikovať s príslušníkmi iných kultúr,
* rozvíjať a prehlbovať chápanie významu estetických faktorov, estetickej činnosti a umenia v živote človeka a spoločnosti,
* rozvíjať schopnosť vnímať rôzne vyjadrovacie prostriedky, médiá a tendencie, ktoré v kultúre a v umeniach existujú,
* prehlbovať porozumenie súčasnej umeleckej a kultúrnej tvorbe
* rozvíjať schopnosť komunikovať kultúrne.

**Tematický celok**

**HISTÓRIA RÓMOV - EDUKAČNÉ TÉMY**

Úvod k rómskym reáliám

Pravlasť Rómov – povesti, mýty a fakty

Kočovanie/Sťahovanie Rómov vo svete a v Európe

Rómovia v 11. – 18. storočí

Rómovia v Uhorsku

Rómovia v Československej republike 1918-1938

Rómovia po roku 1938

Rómovia v Československu v rokoch 1945-1989

Emancipácia Rómov v Slovenskej republike

Rómovia v Európskej únii

**Tematický celok**

**ETNOGRAFIA RÓMOV- EDUKAČNÉ TÉMY**

Rómska rodina

Tradície Rómov

Rómovia vo svete umenia a kultúry

Rómske osobnosti na Slovensku a vo svete

**Kritériá hodnotenia:**

**V rámci Umenia a kultúry sa uplatňujú tieto hlavné kritériá:**

**a) Hodnotenie obsahu žiakovej práce**

**Vnímanie:**

Hodnotí sa žiakova flexibilnosť vo vnímaní kultúrnych a iných artefaktov, znakov, situácií, činností. Hodnotí sa žiakova otvorenosť k zmenám vo vnímaní kultúrnych artefaktov, znakov, situácií, činností.

**Tvorba:**

Hodnotí sa pestrosť vyjadrovacích prostriedkov využívaných žiakom.

Hodnotí sa schopnosť tvorivo manipulovať s vyjadrovacími prostriedkami rôznych (alebo vybraných) oblastí kultúrnej tvorby.

**Reflexia:**

Hodnotí sa žiakova samostatnosť.

Hodnotí sa, ako žiak rozpoznáva výsledky a účinky svojej tvorby.

Hodnotíme, ako žiak identifikuje vlastné predsudky a stereotypy.

**Postoje:**

Hodnotí sa žiakova schopnosť venovať pozornosť odlišným názorom a postojom.

Hodnotí sa žiakova schopnosť tolerovať odlišné názory a postoje.

**Poznanie:**

Hodnotí sa, ako sa u žiaka prehlbuje poznanie kultúry.

Hodnotí sa, ako sa u žiaka rozširuje poznanie kultúry.

**Informácie:**

Hodnotíme žiakovu samostatnosť v získavaní, spracovaní a využívaní informácií.

Hodnotí sa, či žiak korektne narába s informáciami.

**Vyjadrenie plnenia kritérií hodnotenia v známkach:**

**Výborný:** Žiak je tvorivý, flexibilný, otvorený zmenám, využíva pestré vyjadrovacie prostriedky a obnovuje ich, reflektuje kultúrne procesy i svoje vlastné premeny.

**Chválitebný:** Žiak spĺňa kritériá, ale je menej samostatný, iniciatívny a tvorivý.

**Dobrý:** Žiak realizuje úlohy priemerne, chýba mu iniciatíva, je slabo motivovaný k tvorbe, nerozširuje svoju flexibilnosť, neosvojuje si nové vyjadrovacie prostriedky, komunikuje nekultivovane, ťažšie identifikuje predsudky a stereotypy

**Dostatočný:** Žiak realizuje úlohy s pomocou imitácie, prejavuje len základné zručnosti v narábaní s vyjadrovacími prostriedkami kultúry. Minimálne identifikuje prebiehajúce procesy, len s ťažkosťami aplikuje získané zručnosti, schopnosti a poznanie v nových oblastiach.

**Nedostatočný:** V predmete Rómska kultúra a reálie sa nepoužíva, pretože každý žiak má z rodiny a prostredia isté kultúrne návyky a schopnosť vnímania kultúrnych artefaktov.

|  |  |
| --- | --- |
| **Tematicky výchovno-vzdelávací plán** | |
| Názov predmetu | Rómska kultúra a reálie |
| Škola | Súkromná pedagogická a sociálna akadémia, Požiarnická 1, Košice |
| Časová dotácia predmetu | 1 hodina týždenne, 33 hodín ročne |
| Ročník | prvý |
| Kód a názov študijného odboru | 7661 M sociálno-výchovný pracovník  7649 M učiteľstvo pre MŠ a vychovávateľstvo  7670 M pedagogický asistent |
| Vyučovací jazyk | slovenský |
| Meno vyučujúceho pedagóga |  |

|  |  |  |  |  |
| --- | --- | --- | --- | --- |
| **Mesiac** | **Tematický celok**  **Téma** | **Počet hod.** | **Obsahový štandard** | **Výkonový štandard**  **Žiak dokáže:** |
| **September**  3 hodiny | Historické súvislosti a dôsledky teoretického vymedzenia pojmu Róm/Rómka | 1 | Identita Rómov | Stručne porozprávať o identite Rómov |
| Prijatie etnonymum Rómovia Medzinárodnou rómskou úniou. | 1 | Medzinárodná rómska únia.  Rómske symboly. | Opísať rómske symboly, kedy boli prijaté. |
| Prínos rómskej kultúry a jej význam pre kultúru na Slovensku | 1 | Rómska kultúra na Slovensku. | Stručne charakterizovať prínos rómskej kultúry. |
| **Október**  3 hodiny | Sú indické jazyky základom rómskeho jazyka?  Európske dialekty rómskeho jazyka | 3 | Pôvod, kodifikácia a dialekty rómskeho jazyka | Stručne porozprávať o pôvode, kodifikácii a dialektoch rómskeho jazyka |
| **Mesiac** | **Tematický celok**  **Téma** | **Počet hod.** | **Obsahový štandard** | **Výkonový štandard**  **Žiak dokáže:** |
| **November**  4 hodiny | Usadlí a kočovní Rómovia a ich charakteristika. | 2 | Charakteristika spôsobu usadlých a kočovných Rómov a ich charakteristika. | Stručne charakterizovať spôsob života kočovných a usadlých Rómov. |
| Subetnické členenie Rómov na Slovensku. | 1 | Skupiny Rómov na Slovensku a ich dialekty. | Stručne charakterizovať dialekty skupín Rómov na Slovensku. |
| Rómska rodina a jej atribúty v minulosti. Rómska rodina a jej atribúty v súčasnosti. | 1 | Tradičné vzťahy v rómskej rodine. | Stručne charakterizovať tradičné vzťahy v rómskej rodine a porovnať ich so vzťahmi v súčasnej rómskej rodine. |
| **December**  3 hodiny | Rómske zvyky a tradície súvisiace so sviatkami – Vianoce, Veľká noc | 2 | Rómske zvyky a tradície súvisiace so sviatkami | Napísať o zvykoch a tradíciách v jeho rodine na Vianoce. |
| Rómske zvyky a tradície súvisiace s obradmi – krstiny, svadba, pohreb | 1 | Rómskych zvyky a tradície súvisiace s obratmi – krstiny, svadba, pohreb. | Krátko porozprávať o rómskych zvykoch a tradíciách súvisiacich s obratmi, o prejavoch  magicko-náboženského myslenia Rómov. |
| **Január**  3 hodiny | Špecifiká rómskej religiozity  Prejavy magicko-náboženského myslenia (napríklad uhranutie) | 2 | Prejavy magicko-náboženského myslenia Rómov. | Stručne porozprávať o duchovnej kultúre Rómov. |
| Patrónka Rómov (patrónka  nenávidených) – svätá Kaľi Sára | 1 | Prejavy magicko-náboženského myslenia Rómov. | Stručne porozprávať o duchovnej kultúre Rómov. |
| **Mesiac** | **Tematický celok**  **Téma** | **Počet hod.** | **Obsahový štandard** | **Výkonový štandard**  **Žiak dokáže** |
| **Február**  3 hodiny | Rómske média na Slovensku .  Divadlo Romathan v Košiciach. | 1 | Rómske média na Slovensku.  Divadlo Romathan v Košiciach. | Rozprávať o rómskych médiách na Slovensku.  Navštíviť divadlo Romathan a pripraviť krátky článok o činnosti divadla. |
| Medzinárodné organizácie a európske spoločenstvo.  Otázky inklúzie a exklúzie. | 1 | Otázky inklúzie a exklúzie. | Definovať pojmy – inklúzia, exklúzia. |
| Stratégia EÚ pre inklúziu Rómov. | 1 | Stratégia EÚ pre inklúziu Rómov. | Porovnať navzájom stratégie EÚ a SR v súvislosti so začlenením Rómov. |
| **Marec**  4 hodiny | Súčasná sociálna a ekonomická situácia Rómov na Slovensku. | 1 | Súčasná sociálna a ekonomická situácia Rómov na Slovensku. | Analyzovať súčasnú sociálnu a ekonomickú situácia Rómov na Slovensku. |
| Život v rómskych osadách (chudoba) | 1 | Chudoba ako sociálny jav. | Vymedziť pojmy - chudoba, rasizmus. |
| Predstavy o Rómoch a ich skresľovanie.  Rasizmus na Slovensku. | 2 | Etnicita, predsudky a diskriminácia. | Prezentovať ústne vlastný názor na tému: *„Rasizmus na Slovensku“* a zúčastniť sa diskusie. |
| **Apríl**  4 hodiny | Filozofia školskej výchovy rómskych detí. | 1 | Filozofia školskej výchovy rómskych detí.  Špeciálne školy. | Analyzovať možnosti vzdelávania rómskych detí a prístup rómskej rodiny k vzdelávaniu. |
| Rómstvo (romipen) v dnešnej rómskej rodine. | 2 | Rómstvo (romipen) v dnešnej rómskej rodine.  Súčasná rómska hudba v rómskych komunitách. | Diskutovať na tému: *„Rómstvo“*  Charakterizovať rómsku hudbu v rómskych komunitách. |
| Rómovia vo svete umenia a kultúry | 1 | Rómsky jazyk ako literárny jazyk. Rómske rozprávky, príslovia a porekadlá. | Vymenovať literárne diela od rómskych spisovateľov. Povedať aspoň tri rómske príslovia. |
| **Máj**  4 hodiny | Rómska rodina | 1 | Atribúty tradičnej a súčasnej rómskej rodiny | Opísať svojimi slovami rómsku rodinu. Porovnať atribúty rómskej rodiny s atribútmi rodín iných národností. |
| Tradície Rómov | 2 | Zvyky a tradície rómskej rodiny (krst, pytačky, svadba, pohreb). Tradičné a súčasné oblečenie Rómov. tradičné rómske jedlá. | Charakterizovať základné rozdiely medzi pôvodným a súčasným oblečením Rómov. Vymenovať príklady tradičných rómskych jedál a recepty k nim. |
| Rómske rozprávky, príslovia, porekadlá, hádanky – najvernejšie zdroje rómskej kultúry. | 1 | Rómska ľudová slovesnosť. | Povedať aspoň tri príslovia, prerozprávať rómsku rozprávku. |
| **Jún**  2 hodiny | Sumarizácia učiva | 2 | Sumarizovať poznatky z prebratého učiva. | Vypracovať rôzne úlohy z prebratého učiva |

|  |  |
| --- | --- |
| **Tematicky výchovno-vzdelávací plán** | |
| Názov predmetu | Rómska kultúra a reálie |
| Škola | Súkromná pedagogická a sociálna akdémia, požiarnická 1, Košice |
| Časová dotácia predmetu | 1 hodina týždenne, 33 hodín ročne |
| Ročník | druhý |
| Kód a názov študijného odboru | 7661 M sociálno-výchovný pracovník  7649 M učiteľstvo pre MŠ a vychovávateľstvo  7670 M pedagogický asistent |
| Vyučovací jazyk | slovenský |
| Meno vyučujúceho pedagóga |  |

|  |  |  |  |  |
| --- | --- | --- | --- | --- |
| **Mesiac** | **Tematický celok**  **Téma** | **Počet hod.** | **Obsahový štandard** | **Výkonový štandard**  **Žiak dokáže:** |
| **September**  3 hodiny | Rôzne označenia Rómov na Slovensku a vo svete | 1 | Život Rómov v minulosti na Slovensku a vo svete | Stručne charakterizovať život Rómov v minulosti na Slovensku a vo svete |
| Najstaršie písomné zmienky o Rómoch v Európe | 1 | Najstaršie písomné zmienky o Rómoch v Európe | Stručne povedať o písomných dokumentoch, ktoré sa zmieňujú o príchode Rómov do Európy. |
| Pravlasť Rómov – India | 1 | Delenie obyvateľstva Indie na kasty. | Stručne charakterizovať indické kasty |
| **Október**  4 hodiny | Legendy o pôvode Rómov (napríklad legenda o egyptskom pôvode) | 1 | Pravlasť Rómov - India | Stručne charakterizovať spôsob života v starovekej Indii. |
| Odhalenie pôvodu Rómov kalvínskym kňazom Štefanom Válim | 1 | Historické pokusy o odhalení pôvodu Rómov. | Opísať rôzne zistenia, ktoré viedli k odhaleniu pôvodu Rómov. |
| Najstarší Indovia **-** protoindická alebo mohendžodárskacivilizácia | 2 | Pravlasť Rómov - India | Stručne porozprávať o pravlasti Rómov získaných z historických prameňov  Prezentovať svoj názor. |
| **Mesiac** | **Tematický celok**  **Téma** | **Počet hod.** | **Obsahový štandard** | **Výkonový štandard**  **Žiak dokáže:** |
| **November**  3 hodiny | Rozdelenie indickej spoločnosti  Indické kasty – charakteristika. | 1 | Pravlasť Rómov – India. | Charakterizovať indické kasty |
| Sú Dómovia predkovia Rómov?  Dómsky štát. | 1 | Pravlasť Rómov – India. | Stručne vysvetliť rozdiely medzi povesťami, mýtami a faktami. |
| **December**  3 hodiny | Príchod Rómov do jednotlivých krajín Európy. | 1 | Charakteristické znaky vzťahov obyvateľov strednej a západnej Európy k rómskym kočovníkom. | Stručne porozprávať o vzťahoch obyvateľov strednej a západnej Európy k rómskym kočovníkom. |
| Legenda o Dómskom štáte  Náboženstvá Dómov a ich tradičné remeslá. | 1 | Pravlasť Rómov – India. | Stručne opísať život Dómov v Indii, podľa niektorých historikov Dómovia sú predkovia súčasných Rómov. |
| **Január**  4 hodiny | Cesty Rómov do Európy  Príchod Rómov do Európy | 1 | Charakteristické znaky vzťahov obyvateľov strednej a západnej Európy k rómskym kočovníkom. | Stručne charakterizovať dôvody odchodu Rómov z Indie.  Charakterizovať cestu Rómov do Európy. |
| Prvé historické záznamy o Rómoch v Európe.  Rozmiestnenie Rómov po Európe | 2 | Príchod Rómov do Európy. | Opísať postavenie Rómov v jednotlivých častiach Európy. |
| Uplatnenie Rómov v európskych krajinách. | 1 | Spôsoby obživy Rómov v európskych krajinách. | Stručne charakterizovať život Rómov v európskych krajinách. |
| **Mesiac** | **Tematický celok**  **Téma** | **Počet hod.** | **Obsahový štandard** | **Výkonový štandard**  **Žiak dokáže** |
| **Február**  3 hodiny | Rómovia prijatí európskymi obyvateľmi ako kresťanskí pútnici  14. – 15. storočie | 1 | Prijatie Rómov európskymi obyvateľmi. | Stručne charakterizovať pôvodný  postoj európskeho obyvateľstva k Rómom. |
| Príchod Rómov na územie dnešného Slovenska. | 1 | Prvé zmienky o Rómoch na území Slovenska. | Stručne porozprávať o prvých zmienkach príchodu Rómov na územie dnešného Slovenska.. |
| Začleňovanie Rómov do feudálnej spoločnosti a ich sedentarizácia v 14. a 15. storočie | 1 | Život Rómov v období feudalizmu, sedentarizácia Rómov. | Stručne charakterizovať život Rómov vo feudálnej spoločnosti. |
| **Marec**  4 hodiny | Zmena vzťahu európskeho obyvateľstva k Rómom  - prvá polovica 15. storočia | 1 | Príčiny zmeny vzťahu európskeho obyvateľstva k Rómom - prvá polovica 15. storočia. | Stručne charakterizovať dôvody  zmeny postoju európskeho obyvateľstva k Rómom. |
| Ochranné listiny, glejty  Legendy o pôvode Rómov a vyobcovanie z cirkvi (1427) | 1 | Dôvody vyobcovania Rómov z cirkvi, život kočovných Rómov v 15. storočí. | Stručne opísať život Rómov po ich exkomunikácii z cirkvi. |
| História Rómov v Čechách, na Morave | 2 | Postavenia a život Rómov v Čechách a na Morave. | Stručne charakterizovať postavenie a život Rómov v Čechách a na Morave. |
| **Apríl**  3 hodiny | História Rómov na Slovensku – najstaršie záznamy  Hrad Spiš. Kráľovná Beatrix | 1 | Príchod Rómov na Slovensko – najstaršie záznamy. | Stručne charakterizovať postavenie a život Rómov na Slovensku. |
| Rómovia v Uhorsku  Obdobie osvietenstva – Mária Terézia a Jozef II. | 1 | Rómovia v Uhorsku. | Diskutovať o postavení Rómov v Uhorsku.  Stručne opísať reformy Márie Terézie a Jozefa II. a ich dopad na život Rómov. |
| Pokusy o asimiláciu, o trvale usadenie rómskeho obyvateľstva | 1 | Rómovia v Uhorsku. | Porovnať životné podmienky Rómov v Uhorsku a v ostatnej Európe. Vymenovať spoločné znaky a aj rozdiely životných podmienok Rómov v Uhorsku a ostatnej Európe. |
| **Máj**  4 hodiny | Osvietenecké reformy | 2 | Osvietenecké reformy Márie Terézie aj jej syna Jozef II. | Stručné porozprávať o osvietenecký reformách  V Uhorsku. |
| Rómovia v Uhorsku v 19.storočí a zač. 20.storočia | 1 | Život Rómov v Uhorsku v 19.storočí a zač. 20.storočia | Stručne opísať život Rómov v Uhorsku – spôsoby obživy. |
| Významní hudobníci v  Uhorsku – Cinka Panna, Jozef Piťo, František Šarközy a iní. | 1 | Významné osobnosti v rómskej hudbe v Uhorsku. | Stručne porozprávať o významných hudobníkoch v Uhorsku. |
| **Jún**  2 hodiny | Sumarizácia učiva | 2 | Sumarizovať poznatky z prebratého učiva. | Vypracovať rôzne úlohy z prebratého učiva |

|  |  |
| --- | --- |
| **Tematicky výchovno-vzdelávací plán** | |
| Názov predmetu | Rómska kultúra a reálie |
| Škola | Súkromná pedagogická a sociálna akadémia Požiarnická 1, 040 01 Košice |
| Časová dotácia predmetu | 1 hodina týždenne, 33 hodín ročne |
| Ročník | tretí |
| Kód a názov študijného odboru | 7661 M sociálno-výchovný pracovník  7649 M učiteľstvo pre MŠ a vychovávateľstvo  7670 M pedagogický asistent |
| Vyučovací jazyk | slovenský |
| Meno vyučujúceho pedagóga |  |

|  |  |  |  |  |
| --- | --- | --- | --- | --- |
| **Mesiac** | **Tematický celok**  **Téma** | **Počet hod.** | **Obsahový štandard** | **Výkonový štandard**  **Žiak dokáže:** |
| **September**  3 hodiny | Rómovia po roku 1938 | 1 | Norimberské rasové zákony 1935 – pozbavenie občianskych práv Rómov. | Stručne charakterizovať rasové zákony prijaté v Nemecku. |
| Rómovia po roku 1938 | 1 | Rómovia počas 2. svetovej vojny. Pracovné tábory a koncentračné tábory. Najčastejšie obmedzenia Rómov počas druhej svetovej vojny. | Vysvetliť svojimi slovami vzťah medzi politickým systémom Slovenskej republiky 1939-1945 a represiami voči Rómom, - vymenovať dôsledky deportácií Rómov do pracovných táborov |
| Rómovia po roku 1938 | 1 | Medzinárodný deň spomienky na holokaust Rómov – 2. august | Analyzovať expozície a filmové dokumenty o genocíde Rómov v 2. svetovej vojne – rómsky holokaust. |
| **Október**  4 hodiny | Obdobie socializácie po 2. svetovej vojne. | 2 | Život Rómov na Slovensku po roku 1945. | Vymenovať a vysvetliť svojimi slovami jednotlivé opatrenia k zrovnoprávneniu všetkých občanov štátu. |
| Presídľovanie slovenských Rómov do Čiech a na Moravu. | 1 | Presídľovanie slovenských Rómov do Čiech a na Moravu. | Analyzovať dôvody presídľovania Rómov do Čiech po roku 1945. |
| Založenie zväzu Cigánov - Rómov v Českej a Slovenskej republike (1969) | 1 | Zväz Cigánov - Rómov v Českej a Slovenskej republike (1969) | Charakterizovať aktivity  zväzu Cigánov- Rómov v Českej a Slovenskej republike. |
| **Mesiac** | **Tematický celok**  **Téma** | **Počet hod.** | **Obsahový štandard** | **Výkonový štandard**  **Žiak dokáže:** |
| **November**  4 hodiny | Rómovia po roku 1989. | 2 | Listina ľudských práv a slobôd.  Aktivity Rómov v tomto období. | Stručne charakterizovať podstatu Listiny ľudských práv a slobôd. Vymenovať a opísať zmeny po roku 1989 a po roku 1993. |
| Registrovaná Rómska občianska iniciatíva, prvá rómska politická strana (1990) | 1 | Postavenie a politická angažovanosť Rómov na Slovensku počas nežnej revolúcie. | Charakterizoval postavenie a politickú angažovanosť Rómov na Slovensku počas nežnej revolúcie. |
| Rómovia zapojení do revolučného diania. | 1 | Vládne opatrenia na podporu Rómov. Kultúrne spolky, mimovládne organizácie zásady vládnej politiky SR k Rómom. | Prerozprávať vplyv týchto zmien na život Rómov. Stručne charakterizovať štatút splnomocnenca vlády SR pre rómske komunity a zhodnotiť dôvody jeho zriadenia. |
| **December**  3 hodiny | Uznanie Rómov za národnostnú menšinu vládou SR v roku 1991 uznesením 153/1991 | 1 | Uznanie Rómov za národnostnú menšinu vládou SR v roku 1991 uznesením 153/1991 | Získať poznatky o ďalšom kultúrnom a etnickom rozvoji po uznaní Rómov za národnostnú menšinu. |
| Exodus českých a slovenských Rómov do Kanady, Anglicka, Belgicka a iných západných krajín. | 1 | Exodus českých a slovenských Rómov po roku 1989. | Charakterizovať dôvody odchodu Rómov zo Slovenska do západných európskych krajín. |
| Rómovia ako právoplatná národnostná menšina. | 1 | Vzťah medzi národnosťou – kultúrou  – legislatívou. Zákony SR o postavení národnostných menšín. | Charakterizovať zákony o národnostných menšinách. Vysvetliť svojimi slovami pojmy rasová neznášanlivosť a segregácia. |
| **Január**  3 hodiny | Rómsky jazyk ako jazyk rómskej národnostnej menšiny. Štandardizácia rómskeho jazyka v Slovenskej republike (2008) | 1 | Kodifikácii a štandardizácii rómskeho jazyka. | Stručne porozprávať o súčasnom postavení rómskeho jazyka a o možnostiach štúdia romistiky na Slovensku |
| Filozofia edukácie rómskej národnostnej menšiny. | 1 | Edukácie rómskej národnostnej menšiny. | Analyzovať možnosti vzdelávania rómskych detí a prístup rómskej rodiny k vzdelávaniu |
| Vznik mimovládnych, kultúrnych a vzdelávacích inštitúcii. | 1 | Mimovládne kultúrne a vzdelávacie inštitúcie. | Vyhľadať na internete rómske mimovládne organizácie a pripraviť prehľad ich činností a zamerania |
| **Mesiac** | **Tematický celok**  **Téma** | **Počet hod.** | **Obsahový štandard** | **Výkonový štandard**  **Žiak dokáže** |
| **Február**  3 hodiny | Rómske média na Slovensku .  Divadlo Romathan v Košiciach. | 1 | Rómske média na Slovensku.  Divadlo Romathan v Košiciach. | Rozprávať o rómskych médiách na Slovensku.  Pripraviť krátky článok o činnosti divadla Romathan v Košiciach. |
| Medzinárodné organizácie a európske spoločenstvo.  Otázky inklúzie a exklúzie. | 1 | Otázky inklúzie a exklúzie. | Definovať pojmy – inklúzia, exklúzia. |
| Stratégia EÚ pre inklúziu Rómov. | 1 | Stratégia EÚ pre inklúziu Rómov. | Porovnať navzájom stratégie EÚ a SR v súvislosti so začlenením Rómov. |
| **Marec**  4 hodiny | Súčasná sociálna a ekonomická situácia Rómov na Slovensku. | 2 | Súčasná sociálna a ekonomická situácia Rómov na Slovensku. | Analyzovať súčasnú sociálnu a ekonomickú situácia Rómov na Slovensku. |
| Život v rómskych osadách (chudoba) | 1 | Chudoba ako sociálny jav. | Vymedziť pojmy - chudoba, rasizmus. |
| Predstavy o Rómoch a ich skresľovanie.  Rasizmus na Slovensku. | 1 | Etnicita, predsudky a diskriminácia. | Prezentovať ústne vlastný názor na tému: *„Rasizmus na Slovensku“* a zúčastniť sa diskusie. |
| **Apríl**  3 hodiny | Filozofia školskej výchovy rómskych detí. | 1 | Filozofia školskej výchovy rómskych detí.  Špeciálne školy. | Analyzovať možnosti vzdelávania rómskych detí a prístup rómskej rodiny k vzdelávaniu. |
| Rómstvo (romipen) v dnešnej rómskej rodine. | 1 | Rómstvo (romipen) v dnešnej rómskej rodine.  Súčasná rómska hudba v rómskych komunitách. | Diskutovať na tému: *„Rómstvo“*  Charakterizovať rómsku hudbu v rómskych komunitách. |
| Rómovia vo svete umenia a kultúry | 1 | Rómsky jazyk ako literárny jazyk. Rómske rozprávky, príslovia a porekadlá. | Vymenovať literárne diela od rómskych spisovateľov. Povedať aspoň tri rómske príslovia. |
| **Máj**  4 hodiny | Rómska rodina | 2 | Atribúty tradičnej a súčasnej rómskej rodiny | Opísať svojimi slovami rómsku rodinu. Porovnať atribúty rómskej rodiny s atribútmi rodín iných národností. |
| Tradície Rómov | 2 | Zvyky a tradície rómskej rodiny (krst, pytačky, svadba, pohreb). Tradičné a súčasné oblečenie Rómov. tradičné rómske jedlá. | Charakterizovať základné rozdiely medzi pôvodným a súčasným oblečením Rómov. Vymenovať príklady tradičných rómskych jedál a recepty k nim. |
| **Jún**  2 hodiny | Sumarizácia prebratého učiva | 2 | Sumarizovať poznatky z prebratého učiva. | Vypracovať rôzne úlohy z prebratého učiva |